Diari Oficial de la Generalitat Valenciana


Sumari del DOGV 6642, del 02-11-2011 (2011/10436)

Aprovació definitiva de l'expedient d'ocupació directa de la parcel·la destinada a xarxa primària reserva dotacional ús educativocultural PAU-12 B del Pla General Municipal d'Ordenació Urbana.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6642

Data del DOGV
:   02-11-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/10123


Data del document
:   25-10-2011

Organisme emissor
:   Ajuntament d'Orihuela

Tipus de document
:   Anunci

Descriptors 

:   * Orihuela
    * pla d'urbanisme
    * administració local

Aprovació definitiva de l'expedient d'ocupació directa de la parcel·la destinada a xarxa primària reserva dotacional ús educativocultural PAU-12 B del Pla General Municipal d'Ordenació Urbana. [2011/10742]  
La Junta de Govern local, en la sessió de 25 d'octubre de 2011, va adoptar l'acord referent a les al·legacions en l'expedient d'ocupació directa de la parcel·la destinada a xarxa primària de reserva dotacional amb ús educativocultural, dins del sector PAU-12-B, propietat de M.ª del Carmen i Rosa-Josefa Soriano Pineda, la part resolutiva del qual es transcriu a continuació:  
  
«Primer  
Contestar les al·legacions de les senyores Soriano Pineda en els termes que recull l'informe tècnic transcrit en la part expositiva.  
  
Segon  
Aprovar definitivament l'expedient d'ocupació directa de la parcel·la destinada a xarxa primària de reserva dotacional amb ús educativocultural, dins del sector PAU-12B.  
  
Tercer  
D'acord amb el que disposa l'article 187.3.b de la Llei Urbanística Valenciana, convocar els titulars per a l'alçament de l'acta d'ocupació de la finca afectada, per al dia 17 de novembre d'enguany, a les 12.00 hores, a l'Ajuntament d'Orihuela, oficina d'Urbanisme, sítia a la plaça de El Carmen, 4, d'aquesta ciutat; els titulars hauran d'adjuntar-hi el títol de propietat de la finca i l'últim rebut d'IBI.  
  
Quart  
Publicar l'acord en el Diari Oficial de la Comunitat Valenciana, en un dels diaris de major circulació de la província i al tauler d'edictes de la casa consistorial.  
  
Cinqué  
Advertir la propietat de la finca afectada per l'ocupació directa que l'alçament de l'acta d'ocupació produeix els efectes esmentats en l'article 440 del Reglament d'Ordenació i Gestió Territorial Urbanística Valenciana.  
  
Sisé  
Després que hagen transcorregut quatre anys des de l'ocupació directa sense que s'haja aprovat definitivament el projecte de reparcel·lació de la unitat d'execució, en la qual s'hagen integrat els propietaris de la finca ocupada, aquests poden anunciar a l'Ajuntament el seu propòsit d'iniciar l'expedient de preu just, que ha de dur-se a terme per ministeri de la llei una vegada hagen transcorregut sis mesos des de l'anunci esmentat, de conformitat amb el procediment regulat en aquest Reglament per a l'Expropiació Forçosa».   
  
Aquest anunci es publica, igualment, als efectes que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, per a totes les persones interessades que siguen desconegudes o amb domicili ignorat.  
  
Orihuela, 25 d'octubre de 2011.- L'alcalde: Monserrate Guillen Saez.